b'\n_START_ARTICLE_\nHi\xc5\xa1a Karena\n_START_PARAGRAPH_\nVelika hi\xc5\xa1a Karenajcev je bila ena izmed najvplivnej\xc5\xa1ih sedmih "velikih hi\xc5\xa1", oziroma aristokratskih klanov v anti\xc4\x8dnem Iranu. Svoj sede\xc5\xbe so imeli v Hirkaniji oz. okolici Gorgana v mestu Nehavend; pribli\xc5\xbeno 65 kilometrov ju\xc5\xbeno od velemesta Hamedana (oz. Ekbatane) - ene izmed prestolnic iranskega imperija v \xc4\x8dasu vladavine Partov in Sasanidov._NEWLINE_Karenajci, Karenvandi oz. Karen-Pahlavani so se imeli za naslednike Karena, sina legendarnega kova\xc4\x8da Kaveha. Karenajci kot aristokratska politi\xc4\x8dna organizacija so prvi\xc4\x8d atestirani v obdobju vladavine Partov. Skupaj z veliko hi\xc5\xa1o Surena so vladali aristokratski dr\xc5\xbeavi iranskih Partov. Po prihodu na oblast dinastije Sasanidov, so Karenajci sklenili zavezni\xc5\xa1tvo z novo vladajo\xc4\x8do elito in postali ena od sedmih velikih hi\xc5\xa1 v sasanidskem imperiju._NEWLINE_Po islamizaciji Irana (l. 651) so se Karenajci vdali in se zavezali pla\xc4\x8devati davke islamskemu kalifatu. To obdobje sodelovanja s kalifatom je trajalo do l. 783, ko je Vandad Hormozd razglasil neodvisnost in prekinil s pla\xc4\x8devanjem tributa. Severni deli Irana so se tako osamosvojili od kalifata in nekaj stoletij bili bitko z islamom. Hi\xc5\xa1a Karenajcev je atestirana do 11. stoletja, ko so njihova obmo\xc4\x8dja v severnem Iranu dokon\xc4\x8dno pre\xc5\xa1la v sestav muslimanskih dr\xc5\xbeav.'